Antro rango valstybės saugumo komisaras

Antro rango valstybės saugumo komisaras () – specialusis TSRS valstybės saugumo organų aukščiausiųjų pareigūnų laipsnis, atitikęs Raudonosios Armijos antro rango komandarmą (vėliau – generolą pulkininką).

Įvestas TSRS CVK ir TSRS LKT 1935 m. spalio 7 d. nutarimu, panaikintas 1945 m. liepos 6 d. TSRS Aukščiausiosios Tarybos Prezidiumo įsaku.

Skiriamieji ženklai 
 Nuo 1935 m. vadovaujantys valstybės saugumo darbuotojai skiriamuosius ženklus nešiojo ant rankovių. Antro rango valstybės saugumo komisaro skiriamasis rankovinis ženklas buvo 4 auksu siūtos penkiakampės žvaigždės (tris horizontaliai, ketvirtoji – po jomis, viduryje).
 1936 m. saugumo darbuotojai irgi ėmė nešioti apykaklinius antsiuvus (), tokius pačius kaip armiečiai. Dabar antro rango valstybės saugumo komisaro ženklas buvo 4 žvaigždės: 3 ant horizontalios juostelės, o ketvirta – po ja.
 1937 m. žvaigždes pakeitė 4 rombai. Šie skiriamieji ženklai atitiko antro rango komandarmo ženklus.

Laipsnio turėtojai 
Šis laipsnis buvo suteiktas 19 valstybės saugumo vadovų. Beveik visi jie buvo sušaudyti ar nukentėjo per represijas: 12 per masines stalinines represijas, 5 – jau po J. Stalino mirties.

Kariniai laipsniai
TSRS kariniai laipsniai